### Resumé

Økonomiudvalget har godkendt en overordnet budgetstrategi for 2026-2033, budgetprocedure og politisk tidsplan for budgetlægningen 2026-2029.

Denne sag indeholder budgetprocedure og tidsplan for udvalget til godkendelse.

### Sagsfremstilling

Som opstart på budgetlægningen 2026-2029 har Økonomiudvalget den 17. februar 2025 godkendt budgetstrategi, budgetprocedure og politisk tidsplan.

Budgetlægningen foregår i to spor:

* spor 1: Det tekniske budgetforslag og
* spor 2: Oplæg til budget i balance.

Fagudvalgene:

* udarbejder det tekniske budgetforslag indenfor den udmeldte ramme,
* sikrer balance i 2026 -2029 ud fra de kendte rammer,
* udarbejder/opdaterer kapacitetsanalyser på anlæg,
* drøfter udvalgets budgetudfordringer, vigtige budgettemaer og indsatser
* arbejder med involvering af borgere, brugere, virksomheder og MED-system
* overholder vedtaget budget 2025

Tidsplan for udvalgets budgetbehandlinger og inddragelse af MED-systemet foreslås som nedenstående:

![](data:image/jpeg;base64...)

De primære byrådsmøder i tidsplanen er:

![](data:image/jpeg;base64...)

Figur 2: BY temamøder

Budgetstrategi, procedurenotat og politisk tidsplan er vedlagt som bilag.

I procedurenotatet er nærmere redegjort for budgetproceduren og de bagvedliggende principper, opgavefordeling mellem byrådet, Økonomiudvalget og fagudvalgene, medarbejder- og brugerinddragelse i forløbet m.v.

Den politiske tidsplan viser datoerne for budgetbehandlingen i fagudvalg, Økonomiudvalg og byråd samt datoer for behandling i HovedMED.

##### Anlæg

Direktionen udarbejder et teknisk anlægsbudgetforslag 2026-2029, som forelægges Økonomiudvalget den 19. maj 2025.

I spor 2 med oplæg til budget i balance indgår udmøntningen af anlægspuljen i konkrete projekter og nye anlæg i 2026-2029.

Udvalgene opdaterer de nuværende og udarbejder nye kapacitetsanalyser, der redegør for de behov og udfordringer, der måtte være på anlæg. Udfordringer indgår som emner ved et temamøde for byrådet i juni.

Byrådets 1. behandling af budgettet finder sted den 3. september 2025 og 2. behandling den 1. oktober 2025.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** tidsplanen godkendes.

### Beslutning

Godkendt.